สุดสกปรก ห้องน้ำจุดชมวิวเมืองหัวหิน ตกเย็นปิดไม่ให้ใช้ เทศบาลโร่ชี้แจง
ปลัดเทศบาลเมืองหัวหิน ลงพื้นที่ตรวจสอบห้องน้ำ บนเขาหินเหล็กไฟ จุดชมวิวเมืองหัวหิน หลังนักท่องเที่ยวร้องเรียน สุดสกปรก ตกเย็นปิดไม่ให้ใช้ พร้อมเร่งแก้ไข และต่อไปจะเปิดตลอด 24 ชั่วโมง ,วันที่ 21 ม.ค.62 นายจีรวัฒน์ พราหมณี ปลัดเทศบาลเมืองหัวหิน จ.ประจวบคีรีขันธ์ ลงพื้นที่ตรวจสอบห้องน้ำสาธารณะ บนเขาหินเหล็กไฟ แหล่งท่องเที่ยวจุดชมวิวในเขตเทศบาลเมืองหัวหิน หลังได้รับการร้องเรียนจากนักท่องเที่ยวว่าชำรุดและสกปรก ไม่สามารถเข้าใช้บริการได้,จากการตรวจสอบพบพื้นห้องน้ำกระเบื้องแตก ประตูชำรุด จึงปิดไม่ให้ใช้ ภายในห้องน้ำมีขยะ อาทิ แก้วพลาสติก กระป๋องเครื่องดื่มแอลกอฮอล์ และน้ำอัดลม ทิ้งไว้เกลื่อน,นายจีรวัฒน์ เปิดเผยว่า ปัจจุบันจุดชมวิวบนเขาหินเหล็กไฟ เทศบาลเปิดให้นักท่องเที่ยวขึ้นชมช่วงเช้าถึงหกโมงเย็นทุกวัน แต่หลังเวลานั้น พบว่ายังมีนักท่องเที่ยวหลายรายขึ้นไปชมวิวตอนกลางคืน และปัญหาที่พบคือ ห้องน้ำจะปิด ทำให้นักท่องเที่ยวไม่ได้รับความสะดวก อีกทั้งเกิดปัญหาจากฝูงลิงที่มีจำนวนมาก เข้าไปทำลายข้าวของในห้องน้ำ รวมถึงปัญหามีคนเข้าไปงัดขโมยสิ่งของต่างๆ หากเปิดไว้ตลอด 24 ชั่วโมง จึงจำเป็นต้องเปิดเป็นช่วงเวลา ตอนนี้เจ้าหน้าที่อาจจะดูแลไม่ทั่วถึงบ้าง ก็จะรับไปแก้ไขปรับปรุงให้ดีขึ้น,ส่วนเรื่องพื้นประตูห้องน้ำชำรุด ได้สั่งการให้สำนักการช่าง ดำเนินการซ่อมแซมอย่างเร่งด่วน ต่อไปคงจะเปิดให้บริการตลอด เพื่อให้นักท่องเที่ยวสามารถได้เที่ยวชมวิวเมืองหัวหินที่สวยงามในยามค่ำคืน.
ปลัดเทศบาลเมืองหัวหิน ลงพื้นที่ตรวจสอบห้องน้ำ บนเขาหินเหล็กไฟ จุดชมวิวเมืองหัวหิน หลังนักท่องเที่ยวร้องเรียน สุดสกปรก ตกเย็นปิดไม่ให้ใช้ พร้อมเร่งแก้ไข และต่อไปจะเปิดตลอด 24 ชั่วโมง 
ห้องน้ำ,หัวหิน,จุดชมวิว,เขาหินเหล็กไฟ,ห้องน้ำสาธารณะ,ข่าวทั่วไป